এ তো গেল তত্ত্বগত কথা। এখন আপনি যদি আপনার বন্ধুকে সাহায্য করতে চান কোন প্যাকেজকে তার পেনড্রাইভে কপি করে দিয়ে তাহলে সেটিও সম্ভব। সেজন্য আপনাকে ম্যানুয়ালি সব ডিপেনডেন্সী ফাইল কপি করে দিতে হবে। কিন্তু কাজটি কিছুটা শ্রমসাধ্য। তাই আপনাকে কোন অটো সিস্টেম এর সাহায্য নিতে হবে। তার আগে আসুন দেখে নিই ডেবিয়ান/উবুন্তুতে প্যাকেজ সিস্টেমটি কিভাবে মেইনটেইন করা হয় তার উপর আমরা কিছুটা দৃষ্টি নিবদ্ধ করি। তাহলে এটি করা আপনার জন্য অনেকখানি সহজ হয়ে যাবে।